Cocos nucifera

***Cocos nucifera*** (binomen a Carolo Linnaeo statutum) est utilissima familiae Arecacearum planta, sola generis ***Cocois*** species, magna palma, quae ad 30 metra alta crescit, foliis pinnatis 4–6 metra longis, pinnis 60–90 centimetra longis. Foliis veteribus se defringentibus, truncus manet levis quasi rasilis. Nucem Indicam producit.
[thumb|upright=0.8|left|Nux in [Ora Harenae Atrae Insulae Hawaiorum germinat.]]

*Cocos nucifera* per tropicas colitur pro multis usibus, culinariis et non culinariis, et aliquando est pro ornamento. Paene omnis eius pars usus humanos habet. In caelis frigidioribus (sed non minus quam USDA Zona 9), cocois similis, *Syagrus romanzoffiana,* in architectura terrestri adhibetur. Eius fructus sunt "nucum" cocois similes, sed multum minores. Olim classificatus est in genere *Cocois,* sed deinde ad genus *Syagrum* motus est. *Beccariophoenix alfredii,* palma in Madagascaria recentius inventa, est cocois similior *Syagru romanzoffiana.*

Cocos per paene omnibus terras tropicas viget, partim ab hominibus maritimis adiuta. Fructus est levis, aquam magnopere resistens, unde se fluctibus marinis trans spatia ampla dispergere potest. Fructus mari conlectus tam septentrionalis quam Norvegia potest vivere. In Havaiis, cocos habetur introductio Polynesia, ad insulas a nautis Polynesiis primum adlata a patriis in Oceania Australi. Adsunt in paene omnibus locis inter 26°N et 26°S, interioribus Africae Americaeque Australis partibus exceptis.
[thumb|left|Naturalis *Cocois nuciferae* [habitatio.]]

Plantae flores sunt polygamomonoecii, masculinos femineosque partes in eadem inflorescentia habentes. Florescentia perpetuo agitur. Plurimae plantae habentur vicissim transpollinare, sed aliquae varietates nanae se pollen dant. Plantae nux revera est endospermium edule, in interiore putaminis superficie situm. Intra stratum endospermii, nux aquam cocois continet, perlucidum dulce salsumve, aut dulce salsumque liquidum.

## Origo et historia 
Nautae Angli annis 1578 et 1585 nuces Indicas inter primos admiraverunt: Eduardus Cliffe, navigationem Ioannis Winter cum Francisco Drako anno 1577 inceptam narrans, fructus his verbis descripsit:
:Repperimus insuper arborem fructus cocois ferentem, maiores quam caput hominis, intra corticem exteriorem unciarum trium crassitudine aliquam nucem habens mensura binorum pugnorum quae substantiam albam sibi haerentem continet, dimidia uncia crassam, gustu suavissimam. Intra cavitas vel locus vacuus latet quo continetur aqua pura suavisque quam nonnulli mirabiliter roborantem esse censent.

## Distributio 
[thumb|left|180px|Plantatio cocotum in [La Digue Insularum Seychelles]]
thumb|Flores
[thumb|Proventus nucum Indicarum et [coprae anno 2005]]
[thumb|180px|[Arbor cocois in Cuba.]]
thumb|Strata fructus cocois.
[thumb|Arbores [Goae in India.]]
Cocos in solis harenosis viget, et salinitatem valde tolerat.

## Notae 
## Bibliographia 
; Fontes antiquiores
* saeculo 6 : Cosmas Indicopleustes, *Topographia Christiana* 11.11 Graece
* 1567 : Garcias ab Orta; Carolus Clusius, interpr., *Aromatum apud Indos nascentium historia* lib. i cap. 26 "nux Indica"
* 1568 : William Turner, *The First and Seconde Partes of the Herbal ... with the Third Parte*. Coloniae Agrippinae vol. 3 p. 49
* 1590 : 
* 1597 : 
* 1601 : 
* 1741 :  vol. 1 pp. 1-12 et tab. 1; cf.  p. 123
* 1753 : 

; Eruditio recentior
* Adkins S. W., M. Foale, et Y. M. S. Samosir, eds. 2006. Coconut revival – new possibilities for the ‘tree of life’. Proceedings of the International Coconut Forum held in Cairns, Australia, November 22–24, 2005. ACIAR Proceedings No. 125. ISBN 1-86320-515-2.
* Batugal, P., V. R. Rao, et J. Oliver. 2005. *Coconut Genetic Resources.* Bioversity International. PDF. ISBN 9789290436294.
* Bee F. Gunn, Luc Baudouin, et Kenneth M. Olsen. 2011. Independent Origins of Cultivated Coconut (Cocos nucifera L.) in the Old World Tropics. *PLOS One,* 22 Iunii.
* Foale, M. 2003. *The Coconut Odyssey: the bounteous possibilities of the tree of life.* Australian Centre for International Agricultural Research.
* Frison, E. A., C. A. J. Putter, et M. Diekmann, eds. 1993. *Coconut*. ISBN 978-92-9043-156-5.
* International Plant Genetic Resources Institute (IPGRI). 1995. Descriptors for Coconut (*Cocos nucifera* L.). ISBN 9789290432159.
* Mathur, P. N., K. Muralidharan, V. A. Parthasarathy, P. Batugal, et F. Bonnot. 2008. *Data Analysis Manual for Coconut Researchers*. ISBN 9789290437369.
* Salunkhe, D. K., J. K. Chavan, R. N. Adsule, et S. S. Kadam. 1992. *World Oilseeds: Chemistry, Technology, and Utilization*. Springer. ISBN 9780442001124.
* Whistler, W. Arthur. 1996. *Samoan Herbal Medicine.* Honolulu: Isla Botanica. ISBN 0-9645426-2-5.

## Nexus externi 
* Coconut Varieties Endemic to Sri Lanka
* Coconut Time Line
* Plant Cultures: botany, history and uses of the coconut
* Purdue University crop pages: *Cocos nucifera*
* Coconut
* *Cocos&nbsp;nucifera* apud *Hawaiian Ecosystems at Risk project*
* Descriptors for Coconut (Cocos nucifera L.)
* Coconut Research Center

Categoria:Species plantarum
Categoria:Arbores
Categoria:Arecoideae
Categoria:Drupae
Categoria:Fructus
Categoria:Fruges Indomalaesiae
Categoria:Plantae medicinales
Categoria:Taxa Linnaei
Categoria:Victualia
Categoria:Taxa 1753